1 priedas

**TECHNINĖ SPECIFIKACIJA**

#### 1. Įvadinė informacija:

Perkančioji organizacija – Šilalės rajono savivaldybės administracija.

Adresas J. Basanavičiaus g. 2-1, 75138 Šilalė.

El. paštas [administratorius@silale.lt](mailto:administratorius@silale.lt).

**2. Lėšos** (darbų vykdymas per 2024-2025 metus)**:**

2.1.2024 m. apmokėjimas už Šilalės rajono Šiauduvos kadastro vietovės griovių ir statinių juose remonto darbų atlikimą vykdomas iš Valstybės biudžeto lėšų (tikslinė valstybės dotacija);

2.2. Jeigu 2025 m. savivaldybė negaus finansavimo, melioracijos statinių remonto darbai nebus vykdomi.

**3. Užduotis:**

3.1. Pateikti atskiras lokalines sąmatas pagal pateiktus kiekvieno griovio ir pralaidų darbų kiekius (pridedama techninis darbo projektas).

3.2. Atlikti griovių ir jų statinių remonto darbus pagal pateiktus darbų kiekių žiniaraščius.

3.3. Darbų aktavimas atliekamas pagal sutarties 1 priedo darbų atlikimo grafiką ir projektinius darbų kiekius; aktuoti galima tik visiškai užbaigtus vieno griovio remonto darbus (išvalyti grioviai, suremontuotos pralaidos, žiotys, apsėta išmesto ir paskleisto grunto juosta, žiotys, latakai ir t.t.) pagal projekte numatytus darbų kiekius. Su aktavimu pateikti medžiagų sertifikatus, techninės priežiūros žurnalą.

3.4. Išmesto ir paskleisto grunto juostas, žiotis, PE L-50 latakus ir kt. apsėti iki rugpjūčio 15 d.

**4. Darbų atlikimo vieta:** Šilalės rajono savivaldybė, Šiauduvos kadastrinė vietovė.

**5. Darbų atlikimo terminai:**

5.1. Šilalės rajono Šiauduvos kadastro vietovės griovių ir statinių juose remonto darbai bus vykdomi nuo pirkimo sutarties įsigaliojimo dienos ir užbaigti iki2025 m. rugpjūčio 15 d. pagal pateiktą ir su Kaimo reikalų ir aplinkosaugos skyriaus specialistu suderintą remonto darbų atlikimo grafiką:

iki 2024-09-31 d. būtų įvykdyta ne mažiau kaip 50 % visų darbų (apmokėjimas 2024 m.);

iki 2025-08-15 d. būtų įvykdyta 100 % visų darbų (apmokėjimas 2025 m.).

5.2.Rangovas privalo pateikti su Užsakovu suderintą objekto darbų vykdymo grafiką (sutarties 1 priedas), kuriame turi būti nurodyta, už kokią sumą darbų bus atlikta kiekvieną etapą. Darbus privaloma atlikti laikantis remonto darbų atlikimo grafiko.

5.3.Jeigu Rangovas dėl savo kaltės pažeis darbų atlikimo grafike numatytą terminą, Rangovui laiku neatlikus darbų numatytais terminais, Užsakovui pareikalavimu Rangovas privalo sumokėti Užsakovui:

- už kiekvieną uždelstą dieną, iki sueis 10 (dešimties) dienų terminas *0,02 %* delspinigių nuo neatliktų darbų vertės;

- už kiekvieną uždelstą dieną, nuo 10 (dešimtos) iki 20 (dvidešimtos) dienos 0,04 *%* delspinigių, nuo neatliktų darbų vertės;

- už kiekvieną uždelstą dieną daugiau kaip 20 (dvidešimt) dienų – *0,06 %* delspinigių nuo neatliktų darbų vertės.

5.4. Sutartis gali būti pratęsta vieną kartą, ne ilgiau nei vieną mėnesį.

**6.** **Statybos organizavimas:**



6.1. Pasirašęs darbų rangos sutartį, Rangovas įsakymu turi paskirti statybos darbų vadovą ir pradėti statybos darbus.

6.2. Vykdant darbus vadovautis Melioracijos techninio reglamento MTR 2.02.01:2006 „Melioracijos statiniai. Pagrindiniai reikalavimai“, MTR 1.12.01:2008 „Melioracijos statinių techninės priežiūros taisyklės“, MND-29 „Plastmasinis drenažas ir jo įrenginiai“, MND-19 „Pagrindiniai griovių ir drenažo įrenginiai“, „LR Melioracijos įstatymas“, kitais galiojančiais norminiais aktais bei 2009 m. lapkričio 18 d. Lietuvos Respublikos žemės ūkio ministro įsakymu Nr. 3D-883 patvirtintomis Melioracijos darbus vykdančių subjektų ir melioruotos žemės naudotojų interesų suderinimo taisyklėmis.

6.3. Visos naudojamos medžiagos ir gaminiai turi būti geros kokybės, tinkamos numatytai paskirčiai ir turėti įgaliotos institucijos patvirtinimą, kad buvo pagaminti pagal atitinkamą Europos arba Lietuvos standartą.

6.4. Darbai turi būti atliekami pagal techninį darbo projektą.

6.5. Atliekant darbus, Rangovas privalo laikytis visų Lietuvos Respublikoje galiojančių įstatymų ir taisyklių bei atsižvelgti į visas priemones, užtikrinant aplinkosauginių reikalavimų laikymąsi.

6.6. Atliekamų darbų kokybę įvertina ir užtikrina statybos techninės priežiūros vadovas, instrumentaliai tikrindamas melioracijos statinių kokybės parametrus ir leistinus nukrypimus, vadovaujantis normatyviniais dokumentais.

6.7. Galutinė atliktų darbų akto kaina negali viršyti sutartyje nurodytos sumos. Iki galutinio darbų pridavimo pateikti užpildytą ir pasirašytą Statybos darbų žurnalą, medžiagų sertifikatus, atitinkančius techninio darbo projekto technines specifikacijas, užrašant vykdomo projekto pavadinimą, niveliacijos žurnalus, darbų kokybės patikrinimo aktus.

6.8. Suremontuotus melioracijos statinius būtina užkoordinuoti (nustatyti melioracijos statinių koordinatės ir aukščius) ir parengti kontrolinę geodezinę nuotrauką. Rangovas iki darbų atlikimo termino pabaigos turi pateikti Užsakovui įgyvendinto projekto inžinerinių tinklų geodezinių matavimų ir inžinerinių tinklų planą (kontrolinę geodezinę nuotrauką) dwg formatu, taip pat Mel\_DR 10LT duomenų rinkinį su planinėje medžiagoje M1:10000 apibrėžtomis įgyvendinto projekto ribomis, atkarpomis ar kitų hidrotechninių statinių vietomis \*shp formatu įrašytose kompiuterinėse laikmenose (2 vnt.). Kontrolinę geodezinę nuotrauką įkelti į TIIIS sistemą. Už kontrolinės geodezinės nuotraukos atlikimą ir tikslumą atsakingas Rangovas.

**Tiekėjas prieš pateikdamas pasiūlymą gali apžiūrėti objektą. Visi darbai, užtikrinantys reikiamą objekto funkcinę paskirtį, privalo būti numatyti pasiūlymo kainoje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**