**ŠILALĖS RAJONO ŠIAUDUVOS KADASTRO VIETOVĖS GRIOVIŲ IR STATINIŲ JUOSE REMONTO DARBŲ PIRKIMO SUTARTIS**

2024 m. balandžio d. Nr.

Šilalė

**Šilalės rajono savivaldybės administracija**, juridinio asmens kodas 188773720, kurios registruota buveinė yra J. Basanavičiaus g. 2-1, Šilalė, atstovaujama Šilalės rajono savivaldybės administracijos (toliau – Administracija), direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Užsakovas**)**, ir

**UAB „Kvėdarsta**“, juridinio asmens kodas 176597054, adresas: K. Jauniaus g. 13, 75347 Kvėdarna, Šilalės r., atstovaujama direktoriaus Ginto Navardausko, veikiančio pagal bendrovės įstatus (toliau – Rangovas), toliau kartu vadinami Šalimis, o kiekvienas atskirai – Šalimi**,** sudarėme šią Sutartį, kurioje susitariame:

1. **BENDROSIOS NUOSTATOS**
   1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos melioracijos, Lietuvos Respublikos statybos ir Lietuvos Respublikos viešųjų pirkimų įstatymuose.
   2. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos Viešųjų pirkimų įstatymu, kitais teisės aktais, pirkimo dokumentais ir pirkimo sąlygomis su visais šių dokumentų priedais, Rangovo pasiūlymo dokumentais.

# **SUTARTIES OBJEKTAS**

* 1. Šioje sutartyje nustatytomis sąlygomis Rangovas savo rizika ir jėgomis įsipareigoja atlikti **Šilalės rajono Šiauduvos kadastro vietovės griovių ir statinių juose remonto** **darbus** (toliau – Darbai) pagal techninį darbo projektą ir šioje Sutartyje nustatytomis sąlygomis, terminais ir tvarka perduoti Darbų rezultatą Užsakovui, o Užsakovas įsipareigoja už tinkamai ir laiku atliktus Darbus sumokėti Rangovui šioje Sutartyje nustatytomis sąlygomis, terminais ir tvarka.
  2. Darbų apimtis, kiekiai ir reikalavimai nurodyti Techninėje specifikacijoje (Sutarties 1 priedas) ir Techniniame darbo projekte.
  3. Darbų atlikimo vieta – Šilalės rajono savivaldybės Šiauduvos kadastro vietovė.
  4. Darbų atlikimo terminas:
     1. iki 2024-09-31 būtų įvykdyta ne mažiau kaip 50 % visų darbų (apmokėjimas 2024 m.);
     2. iki 2025-08-15 būtų įvykdyta 100 % visų darbų (apmokėjimas 2025 m.).
     3. Išmesto ir paskleisto grunto juostas, žiotis, PE L-50 latakus ir kt. apsėti iki rugpjūčio 15 d.
  5. Terminų, nurodytų Sutarties 2.4 papunktyje, nesilaikymas laikomas esminiu Sutarties pažeidimu.
  6. Darbai vykdomi pagal su Rangovo pateiktą Darbų vykdymo grafiką (Sutarties 4 priedas). Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti Darbų trūkumai ir / ar defektai (jeigu bus nustatyti) ir pasirašytas Suremontuotų melioracijos statinių pripažinimo tinkamais naudoti ir priežiūros darbų atlikimo aktas (Sutarties 4 priedas).
  7. Sutarties Darbų termino pratęsimas nenumatytas.

2.7. Sutartis įsigalioja Šalims pasirašius Sutartį ir Rangovui pateikus tinkamą Sutarties įvykdymo užtikrinimą. Sutarčiai pasibaigus, lieka galioti Darbų kokybės garantijos, atsiskaitymo, nuostolių atlyginimo bei ginčų, kylančių iš šios Sutarties, sprendimo tvarka.

## **SUTARTIES OBJEKTO KAINA**

* 1. Ši Sutartis yra **fiksuotos kainos kainodaros** sutartis.
  2. Bendra Sutarties Darbų kaina su PVM – **79666,67 (*septyniasdešimt devyni tūkstančiai šeši šimtai šešiasdešimt šeši eurai 67 ct*)**, kuri apima visą pirkimo dokumentuose ir Sutartyje nurodytą perkamų Darbų kiekį, įskaitant visus privalomus mokesčius ir kitas Rangovo patiriamas su Sutarties vykdymu susijusias išlaidas, kurias Rangovas, rengdamas pasiūlymą, numatė ir įsivertino, bei prisiėmė galimą riziką dėl šių išlaidų dydžio pagal Užsakovo pirkimo dokumentuose pateiktą informaciją apie perkamus Darbus.
  3. Į bendrą Sutarties Darbų kainą įtrauktas visas už Darbų atlikimą numatytas užmokestis ir Rangovas neturi teisės reikalauti padengti jokių išlaidų, viršijančių Darbų kainą, nurodytą 3.2 papunktyje.
  4. Į bendrą Sutarties Darbų kainą yra įskaičiuota visų Darbų kaina, visos Rangovo patiriamos išlaidos ir mokesčiai darbo jėgos, mechanizmų, medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Jokios papildomos Rangovo išlaidos nebus apmokamos ar kompensuojamos.

## Sutarties Darbų kainos perskaičiavimas dėl kainų lygio pokyčio:

* + 1. Sutarties Darbų kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties darbų kainą gavimo diena.
    2. Gali būti perskaičiuojamos Rangovui mokėtinos sumos tik už kapitalinio remonto darbus, o už kitus, nei kapitalinio remonto darbai, darbus mokėtinos sumos negali būti perskaičiuojamos.
    3. Rangovui mokėtinos sumos už Darbus gali būti perskaičiuojamos, jeigu Lietuvos Respublikos statistikos departamento (www.stat.gov.lt) kas mėnesį skelbiamo Statybos sąnaudų elementų kainų indekso, labiausiai atitinkančio Objekto rūšį (Nuotekų šalinimo tinklai) , reikšmė pakinta daugiau kaip 0,05 per bet kurį Darbų vykdymo laikotarpį;.
    4. Indeksai, nurodyti 3.6.3 papunktyje, toliau kiekvienas atskirai vadinami **Indeksu.**
    5. Sutarties darbų kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

**K = IPb / IPr**

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

IPr ir IPb šaltinis – Statistikos departamento duomenų bazės. Šiuos indeksus galima rasti (žingsniai): <https://osp.stat.gov.lt>; Duomenų bazė; Ūkis ir finansai (makroekonomika); Kainų indeksai, pokyčiai ir kainos; Statybos sąnaudų elementų indeksai (SSKI), kainų pokyčiai ir svoriai; Statybos sąnaudų elementų kainų indeksai; Statybos sąnaudų elementų kainų indeksai (2015 m. – 100); viršuje spaudžiame v Lentelės pasirinktys; pasirenkame ,,Statinių pagal tipą klasifikatorius (CC)“; Išskleidžiame nuorodą Inžineriniai statiniai; pažymime ,,Nuotekų šalinimo tinklai“; nurodome laikotarpį; Suformuojame išrašą (pritaikyti).

Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis **(K**) tolimesniems skaičiavimams naudojamas suapvalinus iki dviejų skaitmenų po kablelio.

Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena.

* + 1. Šalys privalo sudaryti Susitarimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą (įskaitant Sutarties Darbų kainos detalizacijos žiniaraštyje nurodytus įkainius), perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą, perskaičiuotą Darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.
    2. Po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos.
    3. Pirmoji Sutarties darbų kainos peržiūra gali būti atliekama ne anksčiau nei po 6 mėnesių po Sutarties įsigaliojimo.
    4. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.
    5. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).
  1. Sutarties darbų kainos perskaičiavimas dėl mokesčių pasikeitimo:
     1. mokestis, kuriam pasikeitus perskaičiuojama bendra Sutarties darbų kaina – pridėtinės vertės mokestis (PVM). Pasikeitus kitiems mokesčiams, bendra Sutarties darbų kaina nebus perskaičiuojama;
     2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, pagal kurį keičiasi PVM mokesčio tarifas;
     3. perskaičiavimo formulė: pasikeitus PVM tarifo dydžiui bendroje Sutarties darbų kainoje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;
     4. bendros Sutarties darbų kainos pakeitimas įforminamas papildomu Šalių susitarimu;
     5. perskaičiuota bendra Sutarties darbų kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.
  2. Bendra Sutarties darbų kaina apima ir tuos Darbus, kurie nors ir nėra tiesiogiai nustatyti Sutartyje (pirkimo dokumentuose), bet paaiškėtų, kad yra būtini Sutarčiai įvykdyti.
  3. Techniniame darbo projekte ir Techninėje specifikacijoje (Sutarties 1 priedas) nurodyti kiekiai bei apimtys neturi būti laikomi faktiniu ir tiksliu Darbų, kuriuos Rangovui reikia atlikti, kiekiu.
  4. Jei Rangovo įvykdytų Darbų faktinis kiekis skiriasi nuo nurodyto perkamo kiekio (nurodyto statinio projekto kiekių žiniaraštyje ar kitame dokumente) iki 10 proc. (pinigine verte), skaičiuojant nuo pradinės Sutarties vertės, bus laikoma, kad šie didesni ar mažesni Darbų kiekiai buvo įskaičiuoti į mokėtiną pagal Sutartį kainą, t. y. nepriklausomai nuo faktinio atliktų Darbų kiekio Sutarties darbų kaina negali būti keičiama. Iki 10 proc. (pinigine verte) didesni atliktų Darbų kiekiai nelaikomi papildomais Darbais, o mažesni – atsisakomais Darbais.
  5. Užsakovas už visą pirkimo dokumentuose ir Sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir pirkimo dokumentuose bei Sutartyje Užsakovo nurodytų Darbų kiekis (skaičiuojant pinigine verte) nesiskiria daugiau kaip 10 procentų, skaičiuojant nuo pradinės Sutarties vertės. Iki 10 procentų, skaičiuojant nuo Pradinės sutarties vertės, Darbų faktinių kiekių (skaičiuojant pinigine verte) neatitikimas orientaciniams (projektiniams) kiekiams, kurie nurodyti pirkimo dokumentuose – priskiriamas Rangovo atsakomybei ir rizikai.
  6. Jei Darbų faktinis kiekis skiriasi nuo orientacinių (projektinių) kiekių daugiau kaip 10 procentų (skaičiuojant pinigine verte), skaičiuojant nuo Pradinės sutarties vertės, bendra Sutarties darbų kaina keičiama dėl visų Darbų kiekių, viršijančių 10 procentų skirtumo ribą, atliekant Sutarties keitimą nustatyta tvarka ir taikant kiekių (apimčių) keitimo sąlygas, nurodytas Kainodaros taisyklių nustatymo metodikos III skyriuje, patvirtintos 2017-06-28 Viešųjų pirkimų tarnybos direktoriaus įsakymu Nr. 1S-95 (su vėlesniais papildymais ir pakeitimais). Tokių darbų kiekių vertės nustatymo, teikimo ir tvirtinimo procedūra atliekama analogiškai kaip pagal pakeitimų procedūrą, nurodytą Sutarties 9 skyriuje „Darbų keitimas, atsisakymas ir papildomi darbai“.
  7. Užsakovas už faktiškai laiku ir kokybiškai atliktus Darbus su Rangovu atsiskaito ne vėliau kaip per **30 (trisdešimt) kalendorinių dienų** nuo sąskaitos faktūros gavimo dienos. Sąskaita faktūra Užsakovui pateikiama po to, kai Šalys pasirašo Darbų perdavimo – priėmimo aktą.
  8. Darbų perdavimas ir priėmimas įforminamas Darbų perdavimo – priėmimo aktu, kuris pasirašomas Rangovo ir Užsakovo įgaliotų atstovų. Detali Darbų perdavimo – priėmimo tvarka aprašyta šios Sutarties 4 skyriuje.
  9. Sąskaita faktūra pagal šią Sutartį turi būti teikiama naudojantis informacinės sistemos „E. sąskaita“ (elektroninės paslaugos „E. sąskaita“ svetainė pasiekiama adresu www.esaskaita.eu) priemonėmis. Esant elektroninės paslaugos „E. sąskaita“ sutrikimams, Rangovas sąskaitą faktūrą teikia Užsakovui kitu su Užsakovu suderintu būdu.
  10. Sąskaita faktūra turi būti pateikiama ne anksčiau nei abiejų Šalių suderintas ir pasirašytas perdavimo – priėmimo aktas be trūkumų/pastabų (t. y. kai pašalinti visi trūkumai ar pastabos, nurodytos ankstesniuose perdavimo – priėmimo aktuose, jei tokių buvo).
  11. Užsakovas už atliktus Darbus su Rangovu atsiskaito mokėjimo pavedimu į Rangovo nurodytą banko sąskaitą.

1. **ATLIKTO SUTARTIES OBJEKTO PERDAVIMO IR PRIĖMIMO TVARKA**

4.1. Darbų rezultatas turi atitikti Lietuvoje galiojančių teisės aktų reikalavimus ir šios Sutarties keliamus reikalavimus.

4.2. Rangovui mokėtinos tarpinės sumos apskaičiuojamos pagal faktinį atliktų Darbų kiekį. Užsakovas, gavęs Atliktų darbų aktą ir Pažymą apie atliktų darbų vertę, per 10 darbo dienų privalo patvirtinti šiame punkte minimus dokumentus, išskyrus atvejus, jeigu:

* + 1. koks nors Rangovo atliktas Darbas neatitinka Sutarties. Tokiu atveju, Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant to tarpinio mokėjimo sumą tokio netinkamo Darbo ištaisymo išlaidų arba netinkamo daikto pakeitimo dydžiu;
    2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.
  1. Jeigu Užsakovas per **4.2** papunktyje nustatytą terminą, Rangovo pateiktų mokėjimo dokumentų nepatvirtina ir nepateikia tai pagrindžiančių priežasčių, turi būti laikoma, kad Rangovo prašoma apmokėti suma yra teisinga.
  2. Jeigu Užsakovas Darbų perdavimo – priėmimo metu turi pastabų dėl atliktų Darbų kiekio ir/arba kokybės ir/arba nustatomi atliktų darbų kokybės trūkumai ir/arba neatitikimai techniniam darbo projektui, melioracijos techninių reglamentų reikalavimams, visi neatitikimai/trūkumai nurodomi raštu ir grąžinami kartu su nepasirašytu Darbų perdavimo – priėmimo aktu.
  3. Užsakovas, atsižvelgdamas į trūkumų pobūdį, kiekį bei sudėtingumą, nurodo Rangovui protingą terminą Darbų neatitikimams / trūkumams pašalinti, kuris skaičiuojamas nuo raštiškų pastabų pateikimo Rangovui dienos. Rangovui, per Užsakovo nurodytą protingą terminą, pašalinus Darbų trūkumus/neatitikimus Šalys pasirašo Darbų perdavimo – priėmimo aktą.

4.6. **Galutiniam** mokėjimui už atliktus Darbus gauti, Rangovas gali pateikti mokėjimo dokumentus tik tada, kai Rangovas perduoda visus statybos užbaigimo ir su tuo susijusius dokumentus, ištaiso visus defektus ir nebaigtus Darbus ir Šalys pasirašo Darbų pripažinimo tinkamais naudoti aktą:

* + 1. Galutinis Darbų rezultatas priimamas ir priėmimo dokumentai įforminami, vadovaujantis Lietuvos Respublikos žemės ūkio ministro 2006 m. sausio 31 d. įsakymo Nr. 3D–35 „Dėl melioracijos techninio reglamento MTR1.11.01:2006 „Melioracijos statinių pripažinimo tinkamais naudoti tvarka“ patvirtinimo“ reikalavimais bei šios Sutarties sąlygomis:

4.6.1.1. Rangovas, ne vėliau kaip prieš 20 (dvidešimt) dienų iki Darbų rezultato perdavimo Užsakovui dienos, raštu informuoja Užsakovą apie Darbų užbaigimo datą ir pateikia Užsakovui atliktų Darbų dokumentaciją, susijusią su atliktų Darbų vykdymu (griovių niveliacijos ir techninės priežiūros žurnalus, medžiagų atitikties deklaracijas, Darbų įvykdymo išpildomąją dokumentaciją (kontrolinę geodezinę nuotrauką) ir kt.);

4.6.1.2. Rangovas iki Darbų pripažinimo tinkamais naudoti komisijos patikrinimo dienos privalo ištaisyti nustatytus defektus bei pašalinti iš Statybvietės visų dar likusių Rangovo medžiagų perteklių, šiukšles, laikinuosius statinius.

4.6.1.3. Rangovas privalo sudaryti tinkamas darbo sąlygas Užsakovui, statybos techninės priežiūros vadovui ir Darbų pripažinimo tinkamais naudoti komisijai Darbams apžiūrėti.

4.7. Darbų aktavimas atliekamas pagal darbų atlikimo grafiką ir projektinius darbų kiekius; aktuoti galima tik visiškai užbaigtus vieno griovio remonto darbus (išvalyti grioviai, suremontuotos pralaidos, žiotys, apsėta išmesto ir paskleisto grunto juosta, žiotys, latakai ir t.t.) pagal projekte numatytus darbų kiekius. Su aktavimu pateikti medžiagų sertifikatus, techninės priežiūros žurnalą.

1. **SUTARTIES ŠALIŲ TEISĖS IR ĮSIPAREIGOJIMAI**
   1. **Rangovas įsipareigoja**:
      1. atlikti Darbus, vadovaudamasis Lietuvos Respublikos melioracijos įstatymu ir kitais įstatymais, reglamentuojančiais statinio saugos ir paskirties reikalavimus, Melioracijos techniniu reglamentu MTR 2.02.01:2006 „Melioracijos statiniai. Pagrindiniai reikalavimai“, MND–29 „Plastmasinis drenažas ir jo įrenginiai“, MND–19 „Pagrindiniai griovių ir drenažo įrenginiai“, kitais Lietuvos Respublikoje galiojančiais privalomaisiais statybos techniniais reglamentais, normatyviniais aktais ir taisyklėmis, pagal šią Sutartį savo rizika bei sąskaita kaip įmanoma rūpestingai bei efektyviai, įskaitant, bet neapsiribojant Darbų atlikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias kokybiškai pagal Užsakovo pateiktą Techninę specifikaciją (Sutarties priedas Nr. 1) ir Techninį darbo projektą, šioje Sutartyje nurodytais terminais ir sąlygomis;
      2. Pasirašęs darbų rangos sutartį, Rangovas įsakymu turi paskirti statybos darbų vadovą ir pradėti statybos darbus.
      3. Rangovas prieš pradedant darbus apie jų pradžią informuoja teisės aktų nustatyta tvarka.
      4. Darbus pradėti po Sutarties įsigaliojimo ir užbaigti ne vėliau kaip per Sutarties **2.4** papunktyje nurodytą terminą;
      5. atlikti visus Techninėje specifikacijoje (Sutarties priedas Nr. 1) ir Techniniame darbo projekte, numatytus Darbus naudojant savo medžiagas ir gaminius, kurie sertifikuoti Lietuvos Respublikoje, bei darbo priemones, kurios yra kokybiškos ir atitinka Užsakovo reikalavimus;
      6. pagal galiojančiuose Lietuvos Respublikos teisės aktuose ir Techninėje specifikacijoje (Sutarties 1 priedas) nurodytus reikalavimus, paskirti kvalifikuotus specialistus Darbams atlikti ir užtikrinti, kad Sutarties sudarymo momentu ir visą jos galiojimo laikotarpį Darbus atliktų reikiamas ir optimalus specialistų skaičius ir Rangovo specialistai turėtų reikiamą kvalifikaciją ir patirtį;
      7. tuo atveju, jeigu rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad pirkimo Sutartį vykdys tik tokią teisę turintys asmenys;
      8. garantuoti ir atsakyti už darbo saugumą objekte, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta Darbų vykdymo teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Atsakomybė už nelaimingus atsitikimus darbe tenka Rangovui. Rangovas užtikrina, kad nebus pažeisti trečiųjų asmenų interesai;
      9. imtis visų priemonių Užsakovo, jam patikėto turto saugumui užtikrinti ir prisiimti atsakomybę už bet kokį aplaidumą, dėl kurio tas turtas buvo prarastas arba sugadintas;
      10. savo sąskaita apsaugoti ir apginti Užsakovą, jo atstovus ir darbuotojus nuo bet kokių ieškinių, reikalavimų, nuostolių ar žalos, kylančių iš bet kokio Rangovo veiksmo ar neveikimo, atliekant Darbus, įskaitant ir teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas. Rangovas atsako tik už tuos ieškinius, reikalavimus, nuostolius ar žalą, kurie yra tiesiogiai susiję su jo sutartinių prievolių nevykdymu;
      11. teikti Užsakovui informaciją susijusią su Darbų vykdymu;
      12. parengti Atliktų darbų aktus ir Atliktų darbų vertės pažymas. Darbų perdavimo priėmimo dokumentacija turi būti detalizuota, aiški ir parengta pagal Užsakovo reikalavimus;
      13. Užsakovui raštu nurodžius atliktų Darbų trūkumus/neatitikimus/pastabas, ištaisyti juos savo sąskaita per Užsakovo nurodytą protingą terminą;
      14. užbaigęs Darbus, nedelsiant pateikti visus reikiamus dokumentus dėl Darbų užbaigimo bei dalyvauti Darbų užbaigimo procedūrose šioje Sutartyje nurodytomis sąlygomis;
      15. įvykdęs Sutartyje aptartus Darbus iki jų perdavimo Užsakovui dienos, savo lėšomis pašalinti Darbų metu susikaupusias įvairias atliekas, o utilizuotinas – utilizuoti savo lėšomis;
      16. PVM sąskaitą faktūrą pateikti elektroniniu būdu, naudojant informacinės sistemos „E. sąskaita“ priemones;
      17. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
      18. vykdyti Užsakovo raštiškus teisėtus nurodymus, susijusius su šios Sutarties vykdymu;
      19. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti užbaigti Darbų atlikimą šioje Sutartyje nustatytais terminais;
      20. prisiimti atsakomybę už subrangovų neįvykdytas arba netinkamai įvykdytas prievoles, jeigu Rangovas juos pasitelkė savo prievolėms pagal šią Sutartį įvykdyti;
      21. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį, ir (ar) kylančias iš šios Sutarties.
      22. Rangovas privalo užtikrinti, kad visi statybvietėje statybos darbus atliekantys asmenys turėtų galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuotas, privalo turėti kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus (toliau – kode užšifruojamus duomenis pagrindžiantys dokumentai) arba identifikavimo priemonę ir jį (ją) pateiktų Statybos įstatymo 221 straipsnio 1 ir 2 dalyse nustatytais atvejais ir tvarka.
      23. Suremontuotus melioracijos statinius būtina užkoordinuoti (nustatyti melioracijos statinių koordinatės ir aukščius) ir parengti kontrolinę geodezinę nuotrauką. Rangovas iki darbų atlikimo termino pabaigos turi pateikti Užsakovui įgyvendinto projekto inžinerinių tinklų geodezinių matavimų ir inžinerinių tinklų planą (kontrolinę geodezinę nuotrauką) dwg formatu, taip pat Mel\_DR 10LT duomenų rinkinį su planinėje medžiagoje M1:10000 apibrėžtomis įgyvendinto projekto ribomis, atkarpomis ar kitų hidrotechninių statinių vietomis \*shp formatu įrašytose kompiuterinėse laikmenose (2 vnt.). Kontrolinę geodezinę nuotrauką įkelti į TIIIS sistemą. Už kontrolinės geodezinės nuotraukos atlikimą ir tikslumą atsakingas Rangovas.
      24. Jeigu Techniniame darbo projekte ir/ar lokalinėje sąmatoje yra nurodyti konkretūs modeliai, konkretus procesas, standartas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus. Techniniame projekte ir/ar techninėje specifikacijoje galimai nurodyti medžiagų gamintojai, prekės ženklai yra tik informacinio pobūdžio, ir Rangovas nėra įpareigotas naudoti šių gamintojų produkciją.
   2. **Rangovas turi teisę:**
      1. gauti Sutarties darbų kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
      2. naudotis Lietuvos Respublikos įstatymuose numatytomis Rangovo teisėmis;
      3. jei Užsakovas naudojasi Sutarties **5.4.4** papunktyje įtvirtinta tiesioginio atsiskaitymo su subrangovais galimybe, Rangovas turi teisę prieštarauti nepagrįstiems mokėjimams subrangovams, pateikdamas Užsakovui ir subrangovui raštišką tokio prieštaravimo pagrindimą.
   3. **Užsakovas įsipareigoja:**
      1. laiku priimti iš Rangovo tinkamai ir kokybiškai atliktus Darbus ir laiku už juos atsiskaityti šioje Sutartyje nustatyta tvarka;
      2. Rangovui sudaryti visas sąlygas, suteikti informaciją ir/ar dokumentus, būtinus Darbams atlikti.
   4. **Užsakovas turi teisę:**
      1. kontroliuoti ir prižiūrėti, ar atliekamų Darbų eiga, kiekis, kaina, medžiagų kokybė ir įrangos naudojimas atitinka Techninį darbo projektą, Rangovo parengtą išplėstinę lokalinę sąmatą, aktus, PVM sąskaitas faktūras;
      2. reikalauti, kad Rangovas Darbus vykdytų pagal Techninį darbo projektą, laikydamasis normatyvinių statybos dokumentų reikalavimų;
      3. jeigu Darbai atlikti nekokybiškai, nepasirašyti Atliktų darbų akto ir Atliktų darbų vertės pažymos bei nemokėti už suteiktas Darbus tol, kol Rangovas nepašalins nustatytų trūkumų pagal pareikštą pretenziją;
      4. tiesiogiai atsiskaityti su subrangovais. Apie tai Užsakovas raštu informuoja subrangovą per 3 darbo dienas po informacijos apie jį gavimo dienos. Subrangovas norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir sutiekimo sutartyje (sudarytoje tarp Rangovo ir subrangovo) nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka. Tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.
      5. reikalauti, kad Rangovas, atlikęs Darbus pažeisdamas šioje Sutartyje numatytas sąlygas, nesilaikęs normatyvinių statybos dokumentų ir kitų teisės aktų reikalavimų, per nustatytą protingą terminą:
         1. neatlygintinai pakeistų nekokybiškas medžiagas, gaminius, arba
         2. neatlygintai pagerintų atliekamų Darbų kokybę, arba
         3. neatlygintai ištaisytų netinkamai atliktus Darbus, arba
         4. atlygintų Užsakovui Darbų trūkumų šalinimo išlaidas.

5.5. Darbų rezultato, įrengimų ar Rangovo naudojamų medžiagų atsitiktinio žuvimo ar sugadinimo atveju nuo Darbų pradžios iki Darbų perdavimo Užsakovui momento, rizika tenka Rangovui.

1. **DARBŲ KOKYBĖS GARANTIJA**
   1. Rangovo atliekamiems Darbams nustatomi šie garantiniai terminai:
      1. suremontuotiems melioracijos statiniams suteikiamas garantinis terminas (metai) – 5 (penkeri) metai;
      2. paslėptų melioracijos statinių ar statinio elementų (konstrukcijų, vamzdynų) – 10 (dešimt) metų;
   2. Garantinis terminas pradedamas skaičiuoti nuo statinio pripažinimo tinkamu naudoti akto pasirašymo dienos.
   3. Garantiniu statinio eksploatavimo laiku atsiradus statybos defektų, Užsakovas pasikviečia Rangovą, užfiksuoja raštu defektus ir suderina Rangovo siūlomą jų pašalinimo laiką. Rangovui neatvykus arba jam atsisakius pasirašyti aktą, kuriame užfiksuoti defektai, Užsakovas šį aktą surašo vienašališkai, pasikviesdamas melioracijos statinių naudojimo valstybinę priežiūrą vykdantį specialistą. Rangovas privalo šiuos defektus pašalinti savo lėšomis suderintu laiku. Jei rangovas atsisako juos šalinti arba nepašalina nustatytu laiku, Užsakovas juos pašalina kito Rangovo jėgomis, o faktiškas išlaidas (netesybas) išieško iš statinį stačiusio Rangovo įstatymais nustatyta tvarka.
   4. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis medžiagomis, netinkama Darbų kokybe arba bet kurio sutartinio Rangovo įsipareigojimo neįvykdymu.
   5. Rangovas per visą garantinį laiką užtikrina, kad atlikti Darbai atitinka normatyvinių statybos dokumentų nustatytus reikalavimus. Kokybės garantija taikoma visoms Darbų rezultato sudėtinėms dalims, o už panaudotų medžiagų kokybę Rangovas atsako kaip pardavėjas pirkimo – pardavimo sutartyje.
2. **SUTARTIES ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Dėl Užsakovo kaltės neatlikus apmokėjimo šioje Sutartyje nustatytais terminais, Rangovo raštišku pareikalavimu, Užsakovas privalo sumokėti Rangovui 0,02 proc. delspinigių, nuo laiku neapmokėtos sumos, už kiekvieną pradelstą dieną.
   3. Rangovui, neatlikus Darbų šioje Sutartyje ir jos prieduose nustatytais terminais, Užsakovas be oficialaus įspėjimo ir nesumažindamas kitų savo teisių gynimo būdų turi teisę skaičiuoti:
      1. už kiekvieną uždelstą dieną, iki sueis 10 (dešimties) dienų terminas *0,02 %* delspinigių nuo neatliktų darbų vertės;
      2. už kiekvieną uždelstą dieną, nuo 10 (dešimtos) iki 20 (dvidešimtos) dienų 0,04 *%* delspinigių, nuo neatliktų darbų vertės;
      3. už kiekvieną uždelstą dieną daugiau kaip 20 (dvidešimt) dienų – *0,06 %* delspinigių nuo neatliktų darbų vertės.
   4. Jei Rangovas nekokybiškai atlieka Sutartyje numatytus Darbus, Užsakovas turi teisę surašyti Sutarties pažeidimo aktą. Pažeidimo (defektinis) aktas surašomas dalyvaujant Rangovo atstovui. Jeigu Rangovo atstovas neatvyksta sutartu laiku arba atsisako dalyvauti, surašomas vienašalis pažeidimo (defektinis) aktas jam nedalyvaujant, kuris Rangovui yra privalomas. Rangovas privalo savo sąskaita pašalinti Darbų trūkumus.
   5. Šalys susitaria, kad iškilus vienos iš šios Sutarties Šalių atsakomybei, kaltoji Šalis privalės visiškai atlyginti nuostolių padengimo, išieškojimo, ginčų sprendimo ir teismų išlaidas.
   6. Delspinigių ir baudos sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

**8. Sutarties vykdymo sustabdymas**

* 1. Esant svarbioms aplinkybėms, nepriklausančiomis nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms *(pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas)*, Užsakovas turi teisę sustabdyti Rangovo įsipareigojimų ar kurios nors jų dalies, kuri negali būti vykdoma, vykdymą.
  2. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
  3. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 (šešiasdešimt) dienų Rangovas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.
  4. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Rangovo sutartinių įsipareigojimų įvykdymo pabaigos.
  5. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, Rangovo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas.
  6. Užsakovas taip pat turi teisę sustabdyti Darbų ar kurios nors jų dalies vykdymą, jeigu jam pagrįstai kyla įtarimų dėl tiekiamų Darbų kokybės ir reikia laiko patikrinti bei įsitikinti tiekiamų Darbų kokybe. Tokiu atveju Darbų ar jų dalies tiekimo stabdymas galimas iki 5 (penkių) darbo dienų. Sustabdytų Darbų ar jų dalies vykdymas atnaujinamas šios Sutarties **8.4 ir 8.5** papunkčiuose nustatyta tvarka. Užsakovo galimybė pasinaudoti šia teise negali priklausyti nuo Rangovo valios ar būti jo įtakojama.
  7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

1. **DARBŲ KEITIMAS, ATSISAKYMAS IR PAPILDOMI DARBAI**
   1. Jei dėl nenumatytų, nuo šalių nepriklausančių aplinkybių, racionaliai naudojant Darbų vykdymui skirtas lėšas, Sutartyje numatytą atskirą Darbą (ar jo dalį) būtina keisti kitu Darbu, raštu pagrindžiamos aplinkybės, sąlygojančios būtinybę atlikti Darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų Darbų kainas bei papildomus Darbus, t. y. vietoje nevykdomų Darbų siūlomų atlikti Darbų lokalinę sąmatą. Darbų kainos sąmatose negali viršyti vidutinių rinkos kainų, numatytų UAB „Sistela“ rinkiniuose. Darbų keitimas/atsisakymas/papildomi Darbai įforminamas papildomu susitarimu.
   2. Apskaičiuodamas atsisakomų arba įsigyjamų papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, Užsakovas įvertina pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų sąnaudas) bei netiesiogines (pridėtinės, statybvietės) išlaidas.
   3. Darbų pakeitimai gali būti atliekami tik jei jie būtini Darbams tinkamai atlikti ir užbaigti ir tik dėl iki Sutarties pasirašymo nenumatytų aplinkybių, tokių kaip klaidingi, neracionalūs ar kitos nuo Sutarties Šalių nepriklausančių, aplinkybių.
   4. Šalims sutarus dėl Darbų pakeitimo ir/ar papildomų Darbų būtinybės, motyvuotą siūlymą dėl Darbų pakeitimo ir/ar papildomų Darbų būtinybės ir jį pagrindžiančius dokumentus Užsakovo atsakingam už Sutarties vykdymą asmeniui Rangovo atstovas raštu pateikia prašymą dėl keičiamų ir/ar papildomų Darbų pagrįstumo bei Darbų keitimą ar/ar papildomų Darbų būtinybę pagrindžiančius dokumentus, nurodo keičiamų ir/ar papildomų Darbų pavadinimus, vienetus, kiekius, taip pat pateikia argumentus, pagrindžiančius Darbų pakeitimo ir/ar papildomų Darbų būtinybę, techninius sprendinius, įkainių nustatymo pagrindimą ir skaičiavimą. Užsakovo atsakingas už Sutarties vykdymą asmuo, išnagrinėja keičiamų ir/ar papildomų Darbų būtinybę pagrindžiančių dokumentų pagrįstumą. Jei Užsakovo atsakingas už Sutarties vykdymą asmuo pateiktuose dokumentuose nustato netikslumų ir (ar) klaidų, grąžina tikslinti juos pateikusiam Rangovui. Susitarimas dėl keičiamų ir/ar papildomų darbų turi būti pasirašytas abiejų Šalių. Užsakovui patvirtinus susitarimą dėl keičiamų ir/ar papildomų, Rangovas gali pradėti vykdyti papildomus Darbus. Susitarimas dėl keičiamų ir/ar papildomų Darbų laikomas sudėtine Sutarties dalimi.
   5. Užsakovas jokiais atvejais neapmoka už Rangovo atliktus papildomus Darbus, kurių Rangovas iš anksto raštu nesuderino su Užsakovu. Jei siekiant tinkamai ir laiku atlikti Darbus, reikia atlikti tam tikrus Darbus, kurių Rangovas nenumatė sudarydamas Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.
   6. Šiame skyriuje nurodyti Darbų keitimai, atsisakymai ir papildomi Darbai atliekami vadovaujantis Viešųjų pirkimo įstatymo 89 straipsnio nuostatomis bei Kainodaros taisyklių nustatymo metodika, patvirtinta 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 (su vėlesniais papildymais ir pakeitimais).
2. **SUBRANGOVAI. SUBRANGOVŲ IR SPECIALISTŲ KEITIMO TVARKA**
   1. Sutarčiai vykdyti pasitelkiami šie subrangovai: ***nepasitelkiama.*** Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus.
   2. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.
   3. Jei Sutartyje keičiami subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus subrangovus turi būti pateikti naujo subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama pirkimo dokumentuose.
   4. Tais atvejais, kai kvalifikacijai pagrįsti Rangovas nesiremia subrangovų pajėgumais, Užsakovas netikrina šių subrangovų pašalinimo pagrindų.
   5. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
   6. Specialisto keitimas ar naujo skyrimas galimas, tik esant vienai iš šių priežasčių:
      1. Sutartyje numatytas specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos;
      2. siekiant tinkamai ir laiku įvykdyti Sutartį būtina padidinti statybos darbų spartą dėl Darbų atlikimui nepalankių gamtinių sąlygų ar kitų pagrįstų (nenumatytų) aplinkybių;
      3. esant kitoms nenumatytoms pagrįstoms aplinkybėms.
   7. Sutarties 10.6 papunktyje nurodytu atveju Rangovas privalo raštu pateikti Užsakovo atstovui – atsakingam Sutarties vykdytojui:
      1. pagrįstą prašymą, pridedant jį pagrindžiančius dokumentus;
      2. naujo specialisto dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus, keliamus specialistui.
   8. Naujo specialisto paskyrimas įforminamas Rangovo įmonės vadovo įsakymu, kurio kopija pateikiama Užsakovo atstovui – atsakingam Sutarties vykdytojui.
3. **SUTARTIES ĮVYKDYMO UŽTIKRINIMAS**
   1. Rangovas per 10 (dešimt) kalendorinių dienų nuo Sutarties pasirašymo dienos, privalo Perkančiajai organizacijai pateikti Sutarties įvykdymo užtikrinimą. Sutarties įvykdymo užtikrinimui pateikiamas Lietuvos Respublikoje ar užsienyje registruoto banko išduoto banko garantijos rašto originalas arba draudimo bendrovės laidavimo draudimo rašto ir poliso originalas.
   2. Sutarties įvykdymo užtikrinimas turi būti išduotas banko arba draudimo bendrovės bet kurioje šalyje tiekėjo pasirinkimu. Jei pasiūlymą užtikrinanti institucija yra ne Lietuvos Respublikoje, tiekėjas privalo įsitikinti, kad ji priimtina perkančiajai organizacijai.
   3. Sutarties įvykdymo užtikrinimo suma: **10 proc. nuo sutarties vertės (Eur be PVM)**.
   4. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Sutarties įvykdymo užtikrinimas įsigalioja jo išdavimo dieną ir turi galioti iki Darbų atlikimo termino pabaigos. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti darbus, atitinkamai turi būti pratęstas ir Sutarties įvykdymo užtikrinimo galiojimas.
   5. Sutarties įvykdymo užtikrinime turi būti numatyta, kad užtikrinimo suma turi būti išmokama Užsakovui ne vėliau, kaip per 15 (penkiolika) kalendorinių dienų nuo pirmo raštiško Užsakovo pranešimo užtikrintojui, kad Paslaugų teikėjas nevykdo arba netinkamai vykdo Sutartyje numatytus savo įsipareigojimus ir Sutartis yra nutraukiama.
   6. Sutarties įvykdymo užtikrinimas grąžinamas (arba atsisakoma teisių į jį) per 30 (trisdešimt) kalendorinių dienų nuo Sutarties įsipareigojimų įvykdymo.

**12. SUTARTIES PAKEITIMAI**

* 1. Sutarties sąlygos gali būti keičiamos, vadovaujantis Lietuvos Respublikos viešųjų pirkimų įstatymo 89 straipsnio nuostatomis.
  2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavus tokį prašymą, privalo jį išnagrinėti per 5 (penkias) darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
  3. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

**13. SUTARTIES NUTRAUKIMO SĄLYGOS**

* 1. Sutartis gali būti nutraukta raštišku abiejų Šalių susitarimu.
  2. Sutartis gali būti nutraukiama LR Viešųjų pirkimų įstatymo 90 straipsnyje ir LR Civiliniame kodekse numatytais atvejais.
  3. **Užsakovas** turi teisę vienašališkai neteismine tvarka nutraukti Sutartį, raštu įspėjęs Rangovą prieš 14 (keturiolika) kalendorinių dienų, šiais atvejais:
     1. kai Rangovas nevykdo savo sutartinių įsipareigojimų;
     2. kai Rangovas padaro esminį Sutarties pažeidimą;
     3. kai Rangovas Darbus atlieka nekokybiškai ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
     4. kai Rangovas perleidžia Sutarties reikalavimus be Užsakovo žinios;
     5. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
     6. kai Darbai tampa nebereikalingi.
     7. **Rangovas** turi teisę vienašališkai neteismine tvarka nutraukti Sutartį, prieš 14 (keturiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis, negu numatyta Sutartyje ir jeigu per Rangovo nustatytą protingą terminą neištaiso pranešime nurodytų Sutarties nevykdymo/netinkamo vykdymo trūkumų;
  4. Jei Sutartis nutraukiama nesant Rangovo kaltei, nutraukimo atveju Užsakovas sumoka Rangovui atliktų Darbų vertę iki Sutarties nutraukimo. Rangovas neturi teisės į nuostolių dėl Sutarties nutraukimo atlyginimo.
  5. Jei Sutartis nutraukiama Užsakovo iniciatyva dėl Rangovo kaltės arba dėl esminio Sutarties pažeidimo, Rangovas įsipareigoja atlyginti Užsakovo dėl sutarties nutraukimo patirtus nuostolius. Užsakovo patirti nuostoliai ir netesybos išieškomi išskaičiuojant juos iš Užsakovo Rangovui mokėtinų sumų ir (ar) išreikalaujamos kitokiu būdu.
  6. Šalys po Sutarties nutraukimo turi kiek galima greičiau patvirtinti atlikti Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir Užsakovo skolą Rangovui.
  7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
  8. Rangovui, Sutarties galiojimo metu, neužtikrinus Pirkimo dokumentuose nurodytos kvalifikacijos statybos darbų vadovo, arba nesilaikant reikalavimų dėl aplinkos apsaugos vadybos sistemos standartų laikymosi, arba nesilaikant Techninėje specifikacijoje (Sutarties 2 priedas) nurodytos statybos darbų vadovo skyrimo/keitimo tvarkos arba Rangovui nekokybiškai atliekant Sutartyje numatytus Darbus daugiau nei 2 (du) kartus, per Sutarties galiojimo laikotarpį, tokie pažeidimai laikytini esminiais ir Užsakovas įgyja teisę nutraukti Sutartį.
  9. Visi Sutartyje, jos prieduose ir iš Sutarties esmės kylantys Šalių įsipareigojimai - dėl Sutarties objekto, Sutarties darbų kainos ir kainodaros taisyklių, apmokėjimo sąlygos ir tvarkos, Darbų kokybės, Darbų atlikimo terminų, subrangovo/specialisto keitimo tvarkos, statybos darbų vadovo skyrimo/keitimo tvarkos - laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi.

1. **NENUGALIMOS JĖGOS APLINKYBĖS (*FORCE MAJEURE)***
   1. Nė viena iš Šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (*Force Majeure*).
   2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos aplinkybės užsitęsia ilgiau kaip 2 (dvi) savaites, Šalys tarpusavio susitarimu gali nutraukti Sutartį.
   3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir kituose Lietuvos Respublikos norminiuose teisės aktuose.
2. **KITOS SĄLYGOS**
   1. Vykdydamos šios Sutarties sąlygas, Šalys vadovaujasi Lietuvos Respublikos įstatymais ir kitais norminiais teisės aktais.
   2. Visi iškilę ginčai sprendžiami Šalių tarpusavio susitarimu per 1 (vieną) mėnesį nuo vienos iš Sutarties Šalių rašto pateikimo dienos, o jeigu tokiu būdu nepavyksta jų išspręsti, ginčas sprendžiamas Lietuvos Respublikos įstatymų nustatyta tvarka pagal Užsakovo buveinės vietą.
   3. Šalys negali be raštiško kitos Šalies sutikimo perduoti savo teisių ir pareigų, prisiimtų šia Sutartimi, trečiosioms šalims.
   4. Visi su Sutartimi susiję, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis, paštu ar kitą tinkamą vežėją). Sutarties Šalys įsipareigoja nedelsdamos raštu pranešti viena kitai kontaktinės informacijos ir rekvizitų pasikeitimą.
   5. Šalys sutinka laikyti šios Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo jos neatskleisti tretiesiems asmenims, išskyrus atvejus, kai konfidencialią informaciją privaloma atskleisti vadovaujantis teisės aktų reikalavimais arba tokia informacija jau buvo viešai paskelbta kitos Šalies.
   6. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   7. Asmenys, atsakingi už Sutarties vykdymą:

|  |  |  |
| --- | --- | --- |
|  | **Užsakovo atstovas** | **Rangovo atstovas** |
| Pareigos, vardas, pavardė | Šilalės rajono savivaldybės administracijos Kaimo reikalų ir aplinkosaugos skyriaus vyriausioji specialistė Ramutė Urbienė | UAB „Kvėdarsta“ direktorius  Gintas Navardauskas |
| Adresas | J. Basanavičiaus g.2-1, Šilalė | K. Jauniaus g. 13, 75347 Kvėdarna, Šilalės r. |
| Telefonas | (0 449) 51664 | 0 686 96735 |
| El. paštas | [ramute.urbiene@silale.lt](mailto:ramute.urbiene@silale.lt) | kvedarsta@kvedarsta.lt |

* 1. Asmuo, atsakingas už Sutarties ir jos pakeitimų paskelbimą: Teisės, personalo ir civilinės metrikacijos skyriaus vyriausioji specialistė Raimonda Bružienė el. p. raimonda.bruziene@silale.lt, tel. 8 449 45 337.
  2. Ši Sutartis sudaryta 2 (dviem) egzemplioriais lietuvių kalba, turinčiais vienodą teisinę galią, po vieną egzempliorių kiekvienai Šaliai. Sutartis gali būti sudaroma ir pasirašant elektronine forma (kvalifikuotu elektroniniu parašu). Sutartis sudaryta elektronine forma prilyginama rašytinei formai.
  3. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.

1. **SUTARTIES PRIEDAI**
   1. Pirkimo dokumentai bei šios Sutarties priedai yra neatsiejama Sutarties dalis. Sutarties priedai:
      1. Techninė specifikacija;
      2. Rangovo pasiūlymas;

15.1.3. Pažyma apie atliktus darbus (F-3 forma).

15.1.4. Atliktų darbų aktas (F-2 forma).

15.1.5. Darbų vykdymo grafikas.

1. **ŠALIŲ REKVIZITAI IR PARAŠAI:**

|  |  |  |
| --- | --- | --- |
| **Užsakovas**  Šilalės rajono savivaldybės administracija  Kodas 188773720  Registro tvarkytojas – VĮ Registrų centras  Adresas: J. Basanavičiaus g. 2, 75138 Šilalė  A .s. Nr. LT354010044500020066,  Bankas „Luminor Bank“, AS  Kodas 40100  Tel. (0 449) 76 114  Faksas (0 449) 76 118  Elektroninis paštas administratorius@silale.lt  Administracijos direktorius  Andrius Jančauskas    ( parašas)  A. V |  | **Rangovas**  UAB „Kvėdarsta“  Adresas: K. Jauniaus g. 13, 75347 Kvėdarna, Šilalės r.  Juridinio asmens kodas 176597054  Registro tvarkytojas – VĮ Registrų centras  PVM mokėtojo kodas LT765970515  A. s. LT524010044500010254  Bankas „Luminor Bank“, AS  Kodas 40100  Tel. (0 449) 55260  Faksas (0 449) 55260  El. paštas kvedarsta@kvedarsta.lt  Direktorius  Gintas Navardauskas  ( parašas)  A. V. |

Sutarties priedas Nr. 3 (Forma F-3)

Užsakovas: ……………………………………………….....

Rangovas: …………………………………………………

# Atliktų darbų ir išlaidų apmokėjimo

# P A Ž Y M A Nr.

202. m. …………………………… mėn. (eurais, ct)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Objekto pavadinimas | Rangos sutarties Nr. | Objekto kaina | Atlikta darbų | | | | | | |
| Nuo statybos pradžios | Nuo metų pradžios | | | Per ataskaitinį laikotarpį | | |
| Darbų vertė | PVM | Iš viso | Darbų vertė | PVM | Iš viso |
| 1 |  |  |  |  |  |  |  |  |  |  |
| 2 |  |  |  |  |  |  |  |  |  |  |
| 3 |  |  |  |  |  |  |  |  |  |  |
| 4 |  |  |  |  |  |  |  |  |  |  |

*Techninis prižiūrėtojas: ………………………………………………..*

*Atestato Nr.*

Užsakovas: ……………………………….. Rangovas: ……………………………………

A. V. A. V.

202. m. ………………….. mėn. ……. d. 202. m. ………………….. mėn. …….

|  |  |
| --- | --- |
| Sutarties priedas Nr. 4 (Forma F-2)  **ATLIKTŲ DARBŲ AKTAS (F-2 forma)**  20......m. ....................d.Nr. .... | |
|  |
|  |
| Sutarties, jos papildomo (-ų) susitarimo (-ų) data (-os) ir Nr: ..........................................................................................................................  Objektas: ...........................................................................................................................................................................................................  Rangovas: .........................................................................................................................................................................................................  Užsakovas: ........................................................................................................................................................................................................   |  |  |  |  |  |  |  | | --- | --- | --- | --- | --- | --- | --- | | **Eil. Nr** | **Darbo kodas** | **Darbų ir išlaidų pavadinimas** | **Mato vnt.** | **Kiekis** | **Vieneto kaina** | **Iš viso** | | 1 | 2 | 3 | 4 | 5 | 6 | 7 | |  |  |  |  |  |  |  | | |

**Iš viso be PVM:**

**PVM ..... proc.:**

**Iš viso su PVM:**

Mes, užsakovo irstatybosrangovo atstovai, pasirašę šį atliktų darbų aktą, patvirtiname, kad už nurodytą sumą darbų kiekis yra atliktas.

|  |
| --- |
| **Statybos rangovo atstovas: Užsakovo atstovas:**  (pareigos) (pareigos)    ............................................................ ............................................................  (parašas, vardas, pavardė) (parašas, vardas, pavardė)  .................................................................. ....................................... (data**)** (data) |